Vrou op Limpopo-plaas geskiet | Maroela Media
Kol. Ronel Otto, woordvoerder van die polisie, het bevestig die 69-jarige vrou is op die plaas Waterval deur een van die plaaswerkers oorval. Sy was glo in die stadium alleen by die huis.
"Die werker het 'n .22-geweer by hom gehad en het geld geëis. 'n Tweede aanvaller wat 'n balaklawa gedra het, het ingekom en beveel dat sy die kluis moet oopmaak. Die aanvallers het haar daarna vasgebind," het Otto gesê.
Volgens Otto het die vrou daarin geslaag om haar los te woel en toe die aanvallers dit sien, het hulle haar in haar bors geskiet. Die aanvallers het met selfone, 'n handsak, beursie en bankkaarte op die vlug geslaan.
Die vrou is na 'n hospitaal in Pretoria gehaas. Dit is nie in die stadium bekend hoe ernstig haar toestand is nie.
Otto het gesê 'n saak van poging tot moord en gewapende roof sal ondersoek word. Niemand is nog in verband met die voorval in hegtenis geneem nie.
In nog 'n Limpopo-plaasaanval, sowat 200 km daarvandaan in die Groblersdal-omgewing, is 'n boer Vrydagmiddag met 'n mes doodgesteek. Die aanvaller is tydens die voorval geskiet en is tans onder polisiebewaking in die hospitaal.
Dit is baie sleg. Jammer dit kon nie anders verloop het nie. Ek wens die boere kan honde aanhou wat dalk sommige van dié aanvalle kan verhoed ?
Lees my kommentaar van boer wat doodgesteek is.
Vandag is dit nie veilig om op n plaas te woon nie help ook nie jy het honde nie hulle moor die diere dan val hul jou aan die plaas boere moet saam staan teen plaas aanvalle genoeg is genoeg
'n Spul honde op die werf beteken niks want hulle vergiftig die honde maklik en geruisloos.'n Klein soort hond wat BINNE jou huis slaap en nie maklik vergiftig kan word nie wat jou wakker maak as hy iets buite hoor beweeg beteken baie meer want dan kan jy nie sommer terwyl jy slaap oorval word nie en kan jy die boewe verras wat hulle 9 uit10 keer op die vlug sal laat slaan.
Nog een van ons mense…..dit hou net nie op nie! Vergeet simpel nkandla of glibberige gutas! Dis ONS MENSE – ELKE DAG!!;-(